Diit 148
Ɛ nɛy diaal liakɛ Kuoth Nhial
1
Liakɛ Kuoth Nhial!
Liakɛ Kuoth Nhial ni puɔ̱rä,
liakɛ jɛ ni nhial!
2
Liakɛ jɛ yɛn ja̱a̱kɛ diaal,
liakɛ jɛ yɛn nyinkɛ diaal!
3
Cäŋ yɛnɛ pay liakɛ jɛ,
liakɛ jɛ yɛn ciɛr diaal
tin riaw!
4
Liakɛ ji̱n pua̱a̱r in te ni nhial,
kä liakɛ jɛ yɛn pi̱w tin te
ni nhial puɔ̱rä!
5
Ɛ kɛn diaal liakɛ ciöt
Kuɔth Nhial,
kɛ ɣöö jɛn cuɛ lar ni rieet
kä cua kɛn diaal cak.
6
Cuɛ kɛ yiath piny amäni cäŋ kɛl,
kä cuɛ kɛ moc kɛ ŋut
mi /ca dëë bäl.
7
Liakɛ Kuoth Nhial yɛn nyin piɛny,
kɛnɛ yɛn ley yiëër diaal
tin di̱t.
8
Kä cu buay kɛnɛ yiel kɛ ruur
kɛnɛ thäc,
kä cu thul ruacdɛ la̱t!
9
Kä yɛn pääm kɛ rët diaal,
kɛ yɛn dɛy jiɛn kɛnɛ yɛn
ŋuër diaal!
10
Kɛ yɛn ley dɔaar kɛ ɣɔ̱k diaal,
amäni yɛn muɔɔl piɛny kɛnɛ
diit diaal tin pär!
11
Kä yɛn kua̱r wec muɔ̱ɔ̱n
kɛ nɛy diaal,
kɛ yɛn bööth kɛ ruëëc wec
muɔ̱ɔ̱n diaal!
12
Kɛ yɛn ŋuɛ̈tni wutni kɛnɛ
ŋuɛ̈tni nyieet kɛɛl,
kɛ yɛn dɔŋ wutni kɛnɛ
gaat kɛɛl!
13
Ɛ kɛn diaal liakɛ ciöt
Kuɔth Nhial,
kɛ ɣöö di̱tni ciötdɛ
kä ciööt diaal,
kä buɔ̱mdɛ di̱tni jɛn
kä nhial kɛnɛ piny.
14
Kä jɛn cɛ nɛɛkɛ moc kɛ buɔ̱m,
ɛ jɛ liakɛ ɛ nɛɛkɛ diaal
tin gɔw,
kɛ ɣöö nhɔkɛ
ji̱ I-thɛ-rɛl ɛlɔ̱ŋ.
Liakɛ Kuoth Nhial!
